
S.U.F.O.I. og »UFO-NYT« 

Det er S.U.F.O.i.’s mening gennem „UFO- 
NYT“ at fremme kendskabet til cg interes¬ 
sen for, hvad der foregår på UFO-fronten. 

De i „UFO-NYT“ offentliggjorte artikler 
fremtræder som bidrag til kendskabet og for¬ 
ståelsen af UFO-forskningen i dens forskel¬ 
lige former, uden at S.U.F.O.I. nødvendigvis 
anerkender de tanker, som måtte fremkomme 
heri, og uden at organisationen hæfter for 
de fremsatte meninger. 

S.U.F.O.I.-kontaktgrupper: 

Frederikshavn: Asylgade 5 
Aarhus: Riisvangallé 48 
Aabyhøj: Silkeborgvej 255 
Gandrup: Gandrup 
Skive: Nørregade 21 
Thisted: Gasværksvej 14 
Holstebro: Ringparken 1 
Herning: Skolegade 6 
Esbjerg: Vestergade 60 
Stubkjær: Stubkjær Skole 
Horsens: Fr. Bajersgade 3 
Vejle: Aagade 35 
Kolding: Aabenraavej 43 
Vejen: Vejen - Bolignyt 
Haderslev: Hjortebrovej 37 
Sønderborg: Ørstedsgade 96 
Sæd: Sæd, Tønder 
Gentofte: Ermelundsvej 109 


* ( AKTUELT ) * 

★ 

Der vil i denne rubrik hver gang blive bragt 
en artikel, der skal tjene til forståelsen af alt 
det mærkelige, der foregår. Der vil være en 
vis forbindelse mellem artiklerne således at, 
man ved at følge disse vil få et særdeles go ' 
indblik i det, der er sket, og det der er ved uc 
ske. Intet af det der skrives er beregnet som 
billig reklame, bluff eller for at skabe uro. Det 
er UFO-sandheden — godt nok uden omsvøb! 

Atomsprcengninger. 

Mange mennesker undrer sig over, hvorfor 
de flyvende tallerkener pludselig er „bleven 
moderne“. Det er ikke noget, der er sket plud¬ 
seligt. Igennem årtusinder har mennesker fra 
andre kloder holdt jorden under observation 
og med mellemrum aflagt jorden besøg. Disse 
mennesker udefra har gennem tiderne haft 
kontakt med jordens befolkning i sådanne om¬ 
råder, hvor udviklingen tillod. Man har rådet 
mennesket i vanskelige situationer for at hjælpe 
det på dets vanskelige vej fremad, opad. 

Man kan dog sige, at aldrig har koncentra¬ 
tionen af UFO’er va^jet så stærk som netop i 
vor tid fra 1947 til dato. Hvorfor? 

Fordi vi trænger til hjælp. Verden over har 
videnskabsmænd i rnaiige år og i den bedste 
hensigt arbejdet med spaltning af atomer, i den 
hensigt at hjælpe menneskene. Da eksperim 
terne lykkedes var det første man foretog sig 
dog at skade menneskene, man lavede bomber. 
Først A-bomber og så B-bomber. Første gang 
vi hørte om disse ting, var, da amerikanske A- 
bomber udslettede to japanske byer med samt 
deres indbyggere, vel nok den anden verdt 
krigs største fejlgreb. 

Herefter fortsatte forskningerne, så vi idag 
har atomforsøgsstationer overalt i verden og så 
nogle tusinde A- og B-bomber i tilgift, nok til 
at udslette alt liv på jorden i løbet af få timer. 

Få mennesker tænker længere end til: „Det 
går nok, det bliver nok som med giftgassen, de 
tør ikke bruge dem, når det kommer til styk- 
ket“. Lad så denne anskuelse blive rigtig, er 
alt så godt? Nej, så langtfra ! ! ! 

Her må vi lade vore besøgende udefra fort¬ 
sætte. De fortæller Adamski og de andre, som 
de er i kontakt med, at vi lever i en frygtelig 
fare. Alene A- og B-bombeforsøgene er nok til 
at anrette uoprettelig skade på den nulevende 
og kommende generation, og hvis vi fortsætter 
vil jordens nulevende befolkning omkomme på 
mnd af atmosfærens forgiftning. 

Da de første A-sprængninger fandt sted, var 
vore gæster udefra klar over, at vi pillede ved 
noget, vi måske ikke var i stand til at overskue 
konsekvenserne af, og de holdt os under kon¬ 
stant observation. De så snart, hvor det førte 
m og vidste også, hvad de kunne gøre for at 
hjælpe os indenfor de rammer, det er dem til¬ 
ladt, men det kostede dyrt. Mange mænd og 
kvinder udefra ofrede deres liv for at udføre 
denne „vagttjeneste“ for jorden. Indtil 1950 
forulykkede mange rumskibe, simpelthen fordi 
radioaktiviteten i atmosfæren var skyld i at 
besætningerne blev syge, hvilket igen bevirkede 
at fartøjerne forulykkede. 

I 1950 konstrueredes en „flyvende taller- 
ken“ (ubemandet), som „rensede atmosfæren*'. 
I dag står vi overfor det faktum, at der over¬ 
alt, hvor der eksperimenteres med atomspalt¬ 
ninger, dukker UFO’er op, man kan også kalde 
dem grønne ildkugler, thi som sådan ses de. 
Disse grønne bliver set overalt, og læg i den 
forbindelse mærke til, hvor antallet af obser¬ 
vationer stiger herhjemme, når der ligger ra¬ 
dioaktive skyer over Danmark. Når luften 
renset, kan de almindelige bemandede „fly¬ 
vende tallerkener" komme. 

Samtidig med at denne vagttjeneste fort¬ 
sætter, er der landsat mennesker udefra her nå 
jorden. I en del tilfælde har disse kontaktet 
•dmennesker for at skaffe sig talerør, som 
kunne fortælle jordens befolkning, at alt hvad 
der hedder atomsprængninger må ophøre. Gæ¬ 
sterne udefra lever mange forskellige steder i 
verden, nogle steder er kendt, og andre igen 
er endnu ikke røbet. Vær venlig at lægge mær¬ 
ke til, at der jævnlig berettes om nye kontak¬ 
ter. (Skulle andre ikke ønske at bringe disse 
nyheder, skal vi gøre det. Red.) 

Vore venner udefra, som sådan vil de blive 
benævnt fremover, fortæller os, at der må gø¬ 


res noget for at standse den vanvittige forure¬ 
ning af atmosfæren, og det skal gøres nu — 
ingen ved, hvornår det er for sent. Indtil nu 
har vore venner renset atmosfæren, men denne 
hjælp, kan vi ikke fortsat regne med; hvis vi 
ikke indser, at sprængningerne må bringes til 
ophør, og bringer dem til ophør, må vore ven¬ 
ner meget imod deres vilje lade os sejle vores 
egen sø, hvilket i dette tilfælde vil sige imod 
tilintetgørelse af alt liv, og hvad der betinger 
liv. 

Der er to muligheder, enten en eksplosion, 
hvor jorden tilintetgøres, eller en så stærk for¬ 
urening at alt liv ophører. I første tilfælde vil 
tilintetgørelsen være total. I det andet tilfælde 
vil alt liv ophøre, og man vil så udefra befolke 
planeten jorden når livsbetingelserne efter 
nogle år (hundrede, tusinde?) igen er til stede. 

Bid mærke i disse ting, rosterne for stands¬ 
ning af atomforsøgene vil blive stærkere og 
stærkere, og en dag vil også Deres røst være 
nødvendig, og det varer ikke længe, vi er ! 
den elvte time. 


Uddrag af rapporter 

fra februar og marts 1958 

En tidlig morgen i februar, nemlig kl. 0515 så en 
dame i Ringkøbing i 1 minut et rødglødende obj., 
der på himmelbuen målte 25 cm i længde og 10 cm 
i bredde, bevæge sig fra nord til syd. Obj. så ud til 
at bevæge sig langsomt. 

En eftermiddag i februar, det var ved 17-tiden, 
belyste den nedgående sol skyerne. Samme vidne 
som ovenfor, havde damer til the, og man var gået 
ud for at „kigge Sputnik**, da værtinden fik øje på 
3 mærkelige røde skyer. Hun var ikke sikker på, om 
det var solen, som farvede skyerne, da hun så den 
ene begynde at vippe lidt og bevæge sig langsomt i 
vestlig retning. Hun gjorde de andre opmærksom på 
fænomenet, men de troede hun så syner, indtil de 
også selv så fænomenet, der nu fløj hurtigt i vestlig 
retning, indtil det pludselig vendte og kom tilbage 
højere oppe for derefter at forsvinde i sydøst bag et 
hus. 

De 2 andre „skyer“ var i mellemtiden begyndt at 
snurre rundt. De efterlod sig lysende ringe, der lige¬ 
som gik lidt længere nedad mod jorden. Fænome¬ 
nerne, der til sidst antog form som cigarer, var pa 
himmelbuen ca. 1/2 lange set fra siden, 10-15 cm 
set forfra. 

Den 15. marts kl. 0440 var herr Flindtholm, 
Ågade 35, Vejle, i færd med at observere Sputnik, 
Herr Flindtholm, der er amatørastronom, iagttog her¬ 
under et rødligt obj., som kom fra 263 grader. Eftei 
at have fulgt obj.’s bane i 6 sek. forsvandt lyset 
pludseligt og kom ikke igen. Herr Flindtholm ved 
ikke hvad, det var, han så, men han mener ikke, det 
var et meteor. 

Den 18. marts kl. 2010 gik herr Egon Lynggaard 
Petersen, Vardevej 142, Vejle, ud på sin altan for at 
kikke på stjernehimlen. Herr Petersen, der er ama- 
tørastronom, fik pludselig øje på 2 ovale obj., som 
kom op fra SV. Det ene obj. var rødt, det andet 
gult. Han kaldte på fruen, og sammen iagttog de 
obj., til de forsvandt, fordi bebyggelse spærrede for 
udsynet. Obj., der var kraftig lysende, så ikke ud 
til at gå særligt højt, og farten var moderat, uden 
at højden eller hastigheden kan defineres nærmere. 

Herr Petersen har 2 gange tidligere set UFO’er 
Første gang i vinteren 1955 kl. 0015. Dengang sås 
2 klare obj., der kom fra N og beskrev en kvart 
cirkel og forsvandt mod V. 

Anden gang var 19. februar 1958. Der observe¬ 
redes 2 obj. fra øst i stor højde med stor hastighed. 
Lidt senere passerede 1 obj. fra vest under samme 
omstændigheder. 

Herr Petersen er ikke i tvivl om, at det, han hai 
set, har været flyvende tallerkener. 


Vulkaner på månen! 

En månevulkan i udbrud er blevet fotograferet af 
den sovjetrussiske astronom Nikolai Kozyrev, med¬ 
deler Tass. Fotografiet blev taget om morgenen den 
3 . november på Kreml. 

Kozyrev forklarer, at han observerede en rødlig 
glød, som voksede i omfang i løbet af to timer. 

Der var al mulig grund til at tro, at der her var 
tale om et normalt vulkanudbrud på månens højre 
flade, siger han. 


ADAMSKI 

Som nævnt i sidste nummer af „UFO-NYT“ kom¬ 
mer Adamski til Danmark til foråret. 

Oplægget til rejsen er følgende. Kaptajnløjtnant 
H. C. Petersen fik den anden oktober brev fra „UFO 
Kontaktgroup Nederland**, Buklaam 431, The Hagin, 
Holland. Gruppens leder Rey. A. Aquita opfordrede 
ham til at invitere Adamski til Danmark. Begrund 
sen skulle søges i, at Adamski, som var igang med 
sin 3 . bog, af rumbrødrene var blevet opfordret til 
at lægge pennen bort og begive sig på en verdens¬ 
turné for at møde sine venner og medarbejdere samt 
for at holde taler. 

Han fik denne opfordring den 27. august i år, da 
han på vej hjem fra en foredragsturné havde 41/2 ti¬ 
mes ventetid på flyvepladsen Portland i Oregon, 
USA. Han blev her kontaktet af to rumbrødre og 
fik meddelelsen. Man fortalte ham endvidere at han 
ville få lejlighed til at se en større gruppe taller¬ 
kener. 

Dette skete kl. ca. 0300 om natten. Alle passagerer, 
som var vågne, så ca. 50 rumskibe omringe passager¬ 
maskinen i formation. 

I San Francisco kom flere rumfolk om bord 
flyvemaskinen, og Adamski havde samtaler med dem 
hele natten. Disse mennesker var på vej sydpå og 
skulle møde deres egne „skibe** „et sted** i den cali¬ 
forniske ørken. 

Kort tid efter dette møde modtog han en invita¬ 
tion fra de australske UFO-grupper, og med SUFOI’s 
indbydelse er ringen sluttet og verdens-turnéen en 
realitet. 

Adamski starter fra USA i januar og vil en gang 
i maj være nået til Danmark. 

Flere enkeltheder i forbindelse med rejsen vil 
blive bragt i næste nummer af „UFO - NYT**. 

MYSTISK OBJEKT SET VED SØNDERBORG I JUNI 1951 



Planet observeret den 19. juni 1951 kl. 2.30 af Josef Matisrewski. 1) Kockpit. 2) Antenner (udformet nærmest som pigtråd). 3) En 
slags turbine der bruges til at hæve planet fra jorden. 4) Vinger der kan klappes ud og ind (bruges kun ved landing). 5-6) Ka¬ 
noner (ligner raketvåben). 7) Tårn med lem der klappes bagud. 8) Koøjer. 9) Vinger gemmes i skroget. 10) Raketrør ca. 4”. 
11) Hale med balanceklapper. 12) Rækværk. Planets farve: en slags sølvfarve der er himmelblå. 


Den 19. juni kl. 0230 havde mekaniker Josef 
Matiszewski, Mønsterkolonien 166, Sønderborg, en 
mærkelig oplevelse. Han fortæller: 

Jeg havde været på toilettet og hørte pludselig en 
fløjtende tone. Da jeg så op, opdagede jeg objektet, 
som var i færd med at lande. Jeg løb hen imod det 
d, hvor objektet var forsvundet bag et hegn. Da 
jcg var ca. 50 m fra obj., som var landet på en 
græsmark, hvor der gik heste og køer, standsede 
jeg, og det var mig ganske umuligt at røre et lem. 
Hestene og køerne var tilsyneladende også lammede 
OR fuglesangen var ophørt. Der kom 4 mand ud og 
ned på jorden ad en trappe, der i sin virkemåde 
må betegnes som en rullende trappe. Så snart obj. var 
landet, kom der 8 små objekter ud af det, 4 fra 
hver side, og disse holdt sig svævende med en vug- 
gende bevægelse. De 4 mænd koncentrerede sig om 
noget, der lignede en vinge, i højre side, som om de 
reparerede den. Lidt senere gik de 4 mænd hen til 
trappen og forsvandt ind i obj. Derefter steg okj. 
til en 100 m højde. I denne højde gled de 8 små 
obj. igen på plads i det store obj., 4 i hver side, 
hvorefter obj. fortsatte stigningen, så det var på stør¬ 


relse med en jet. På dette tidspunkt kom der kraftige 
ildstråler bagud fra obj., der antog en kraftig lysen¬ 
de farve og forsvandt. De 4 mænd, der var mørke i 
løden og meget smukke, var iklædt sorte glinsende 
dragter med glaslignende kupler over hovedet. På 
ryggen bar de i seler 2 ca. 1/2 m lange runde behol¬ 
dere og fortil noget der lignede en iltmaske. På obj. 
bro og i dets vinduer viste der sig mange mennesker. 
Alle iført beskrevne dragt. Efter at obj. var forsvun¬ 
det, sås tydeligt aftryk efter et par støtteben. Støt- 
tefladen var 4 m lang og 2 m bred, og der var 35 
store skridt mellem de to støtteben, dette mål vr.r 
ca. en trediedel af hele obj. Jeg bemærkede straks 
da lammelsen ophørte, hvilket skete, da der kom ild 
ud fra obj., at alle kreaturerne med halen lige i 
vejret bissede ned i den anden ende af marken. Jeg 
bemærkede, at jeg havde en mærkelig smag i mun¬ 
den, nærmest som en syreforbindelse, som når man 
kommer til at slikke på fingrene efter at have ar¬ 
bejdet med en akkumulator, og jeg havde ondt i 
halsen, køerne hostede, som om de også havde ube¬ 
hag. Jeg gik nu hjem, og på vejen tog jeg mit lom¬ 
meur frem for at se, hvad det viste. Det var gået i 

Stå. Da jeg ville kigge på sengeuret, så jeg, at det 
også var gået i stå. Lommeuret lagde jeg i petro¬ 
leum, og det begyndte så småt at gå efter en 3 dage, 
men sengeuret har aldrig villet gå siden. Jeg fik 
dagen efter diarre. 

Mine arbejdskammerater grinede ad mig, da jeg 
fortalte dem historien samme formiddag, og fordi 
jeg tørstede og måtte „løbe“ hele tiden, troede de 
jeg havde været fuld. Det var. en besynderlig op¬ 
levelse. 

Sengeuret er nu indsendt til laboratorieundersø¬ 
gelse. (red). 

★ 

Under et besøg i København udtalte den tyske 
luftfartsekspert proff. E. Sanger til B.T. (30-10-58). 

„Fremtidens fremdrivningssystem for luftfartøjer 
vil blive basseret på elektromagnetiske plasma- og 
ionsystemer. Drivkraften leveres af magnetfelter, som 
støder elektrisk ladede partikelmængder ud med en 
hastighed på omkring 3000 — tre tusinde — kilo¬ 
meter pr. sekund. 

Desuden vil man komme til at arbejde med det 
elektriske fotonsystem, der anvender lys som driv¬ 
middel.“ 

Proff. Sangers teorier falder i det store og hele 
sammen med de teorier, man har dannet sig m. h. t. 
rumskibenes drivkraft. 



(Jyllands-Posten) 

Chefen for flyvevåbnet, generalløjtnant Tage Ander¬ 
sen tror ikke på rumskibe, „for når vi ikke kan lave 
dem, kan andre sikkert heller ikke“. 


De flyvende tallerk’ner var 

til radiodebat, 

vor radio er farlig nu, 

den tager rigtig fat 

på det, der rummer stor mystik. 

Og det er ikke løgne 

vi får fra folk, som selv har set 

de ting med egne øjne. 

At flyvevåbnets høje chef 
ta’r afstand fra mystikken, 
forstår man godt, men han er dog 
lidt uklar i logikken, 

Han siT, at når vi ikke selv 
kan lave skydeskibe, 
kan andre heller ikke lave 
sådan no’en på stribe. 

Den syn’s jeg faktisk er for sløj, 
for mange andre kloder 
kan jo da være længTe med 
diverse rum-metoder. 

Det har nok været chefens spøg, 
for han kan ikke mene, 
at alt geni i verdens rum 
er givet os alene. 

Vi pjatter jo med legetøj, 
som helt taT magten fra os. 

Et hjem for vanskelige børn 
er dette jordekaos. 

At vi er førsteklasses kan 
jo godt alli’vel passe, 
for jeg vil tro, vi faktisk går 
i første underklasse. 

Cata. 


UFO-NYT i dansk fjernsyn 

Det noteres med glæde, at det 
danske fjernsyn fredag 28. nov. 
i AKTUELT bragte en report 
tage fra UFOTronten. 

Indslaget var hentet hos med^ 
arbejdere på Fyn, og blandt det 
materiale, der blev vist, bemær^ 
kedes 1. nummer af UFO^Nyt. 

Rumforskerkongres 

oplevede sensation 

Ikke jordiske væsener har allerede Satellitter. 

De af UFO-fagkredse forlængst afgivne erklærin- 
“r: „Om vor jord findes allerede verdensrumssta- 
iioner, som er bemandede af planetarier** bliver nu 
endelig bekræftet fra jordisk videnskabelig side. 

FRANKFURT (AP/Egen beretning). 

Der findes i verdensrummet flere kunstige satel¬ 
litter. De er bygget af levende væsener, som ikke 
ammer fra jorden. Denne rent ud sensationelle 
meddelelse blev givet af frankfurter videnskabsman¬ 
den dr. Heinrich Faust fra den tyske vejrtjeneste 
forskningsafdeling i Frankfurt på verdensrumsfor¬ 
skernes kongres i Frankfurt. Meddelelsen tog bog¬ 
stavelig vejret bort fra tilhørerne, fordi det drejede 
sig om en seriøs, videnskabelig kongres. 

I enkeltheder erklærede dr. Faust at: 

1 . Han var af den mening, at den russiske „Sput¬ 
nik** ikke er „enestående**, fordi der i verdensrum¬ 
met allerede findes kunstige satellitter, som er bygget 
af „intelligente levende væsener** fra andre planeter. 

2 . Man kunne „uden betænkning** antage, at en 
trillion jordlignende planeter var beboet af levende 
væsener, af hvilke en billion var beboet af „intelli¬ 
gente væsener**. Videnskabsmanden sagde: „Tids¬ 
rummet mellem inkarnationen på jorden og den alle¬ 
rede indtrådte begyndelse til den planetariske tids- 

'der her på jorden andrager kun nogle årtusinder, 
..uledes at vi må sige, at der på omkring en billion 
planeter allerede eksisterer rumflyvning eller står 
umiddelbart her over fpr. 

Vi kan være overbevist om, at der et eller andet 
sted i verdensrummet allerede flyver rumskibe fre- 

!igt omkring — bygget af intelligente væsener, 
hvis eksistens vi faktisk ikke kan bevise, men benæg¬ 
telse heraf stemmer overens med en til højhedsvan¬ 
vid grænsende indbildskhed. 

Med denne alvorlige erklæring stilles de ameri¬ 
kanske officielle erklæringer angående undersøgelser 
vedr. „Ukendte flyvende objekter** (UFO’s flyvende 
tallerkener) i et andet lys. 

Det bliver herefter forståeligt, hvorfor hver of¬ 
ficiel myndighed i USA for flere år siden pludselig 
kun gav undvigende svar herpå. Åbenbart blev der 


i sin tid konstateret visse forskningsresultater — 
hvilke resultater synes at bevise UFO som en reali¬ 
tet — der chokerede så meget, at man ikke uden 
betænkning kunne offentliggøre disse. 

Den tyske trafikminister Seebohm, der selv er med¬ 
lem af rumforskerselskabet, åbnede kongressen, idet 
han bl. a. udtalte, at industrien måtte beskæftige 
sig mere med verdensrumsforskning end hidtil. Satel¬ 
lit-starten var „begyndelsen til en i sandhed ny tid“. 

(„Bild- und Abendpost‘' 26. okt. 1957) 


Leksikon 

Rumskib: 

1 . Ikke interplanetarisk type. Et rumfartøj i stand 
til at transportere materialer eller personer inden¬ 
for en planets atmosfære. Et sådant fartøj er i 
stand til at klare tyngdekraften og lange afstande 
uden brug af brændstof, men det er ikke i stand 
til at flyve uden for en planets atmosfære, altså 
er det ikke interplanetarisk. 

2 . Interplanetarisk type. Det samme som ovenfor 
anført med den tilføjelse af denne type udfører 
interplanetarisk flyvning indenfor kloderne i et 
solsystem. 

3. Intermælkevejs type. Disse er virkelige rumfar¬ 
tøjer. De er i stand til at flyve overalt i universet. 

Den 12. marts 1958 ved godt 18-tiden er en kendt 
amatørfotograf i Svendborg ude at gå aftentur med 
sin 7 årige datter. Han har som altid ved sådanne 
lejligheder sin Leica skudklar. Kl. 1830 ser han ude 
over en skov tæt ved Hvidkilde sø en mørkegrå 
rund genstand stå stille en 15-20 grader over hori¬ 
sonten. Det var tusmørke, og der var ingen måne. 
Genstanden havde form som et omvendt komma og 
var i udstrakt arm ca. 1 cm i diameter. Observatio¬ 
nen varede ca. 30 minutter, og i den tid stod gen¬ 
standen stille på samme sted bortset fra, at „fanen“ 
på kommaet drejede 180 grader rundt, mens obser¬ 
vationen varede. Fotografen tog tre-fire billeder af 
genstanden, men på grund af det mørke vejr og på 
grund af, at han ikke havde sin 9 cm objektiv, men 
kun sin 5 cm, på apparatet, blev billederne dårlige. 
Man l in skimte genstanden som en mørk plet, men 
fotoet t; ikke egnet til gengivelse. 

ObsL: vatøren, der boede i nærheden, løb hjem 
og tog sin kikkert, som han rettede mod stedet, men 
da var genstanden borte. (r. 12). 

Lørdag den 3. maj 1958 kl. ca. 2300 stod en sy¬ 
geplejerske på Sydfyn og kiggede på fuldmånen 
udenfor sit hjem, da en cigarformet genstand, der 
var lysere end månen, kom glidende hen foran må¬ 
nen. Den blev stående stille et øjeblik midt for må¬ 
neskiven og fyldte månen helt ud på midten (se 
tegning). Derefter kom en mindre lysende skive ud 


SKJVEFORMET GENSTAND 



fra den cigarformede genstand, og skiven forsvandt 
ligesom bagud. Til sidst gled den cigarformede 
genstand videre i den retning, den var kommet, ud 
af måneskiven og blev væk. Sygeplejersken vidste 
ikke, hvad det var, hun havde set, men da hun senere 
på et af os afholdt UFO-møde hørte om UFO’er, 
kom hun og afgav beretningen, idet hun havde sagt 
til sig selv, at det var jo sådan noget, jeg så df 
aften i maj. (r. 17). 

Den 2. juli 1958 kl. 2330 bliver en rund stærkt 
lysende genstand med hale i rød og lilla farve set 
over Svendborgsund af en Svendborg-dame. Obser¬ 
vationen varede i ca. I /2 minut, og genstanden, d 
i arms udstrækning var på størrelse med en ært, 
lyste med roligt hvidgult lys af styrke noget kraf¬ 
tigere end månen. Genstanden gled med jævn fart 
henover nordenden af Tåsinge ca. 42 grader over 
horisonten og forsvandt mod øst over Thurø ca. 12 
grader over horisonten, (r. 16). 


De flyvende 
tallerkener 


Fortsættelse fra sidste nr. 
undersøge hvad det var, og prøvede at komme forbi 
den, da den stod mellem ham og solen, men uanr 
hvilken manøvre han foretog, forblev den i samme 
position i forhold til ham. 

Blandt de ovenfor nævnte lande er det uden tvivl 
Canada, der ofrer de største summer. Det morsomme 
er nemlig, at Canada ikke er i tvivl om, at de fly¬ 
vende tallerkener eksisterer, men kun ønsker 
finde ud af, hvordan de drives frem. Herom har 
mange teorier været fremme, men man er til sidst 
standset op ved den tanke, at tallerken-folkene hnr 
løst kraftfeltets mysterium. 

Det er jo en kendt sag, at alle kloder i universet 
er omgivet af et sådant felt, tyngdefeltet. Om det ved 
vi forholdsvis lidt; vi ved at der er noget, der hed¬ 
der magnetiske kraftlinier; vi ved, hvormange der er 
pr. kvadratcentimeter, men vi ved ikke, hvilken 
kraft det er, der ligger bag. Under ledelse af dr. 


Specialartikel fra dagbladet SYDFYN 

Wilbur Smith er der således i Canada blevet opret¬ 
tet et laboratorium, hvis hovedopgave det er at ud¬ 
finde hemmeligheden bag kraftlinierne. 

Et kraftfelt om hver tallerken. 

Lad os antage, at rumvæsenerne kender denne 
hemmelighed, hvad ville det da medføre? Det ville 
ære ensbetydende med, at de kunne skabe deres 
eget tyngdefelt, og det ville igen betyde, at de er 
fuldstændig uafhængige af Jordens tyngdefelt, idet 
de til enhver tid vil have hovedet op og benene 
ned, uanset hvordan deres stilling til Jorden er. 
Dette svarer også nøje overens med mange af de 
apporter, vi har, idet vi gennem dem ofte ser, at 
tallerkenerne snart står på højkant og snart ligger 
ned. At tallerkerne er omgivet af et kraftfelt, er der 
dog også andre ting, der tyder på. Det er således be¬ 
mærket, at tallerkenernes farve har noget med ha¬ 
stigheden at gøre, idet man har observeret, at jo 
hurtigere de flyver, desto lysere er de. Man formo¬ 
der, at kraftfeltets påvirkning på luften bevirker, at 
denne bliver selvlysende — nogenlunde det samme, 
som er tilfældet med lys i neonrør, og det er da ind¬ 
lysende, at jo stærkere kraftfeltet er, og det vil det 
være, når hastighede er stor, desto lysere er taller¬ 
kenen. Hvis vi forestiller os, at deres fart kan blive 
meget stor (f. eks. er det målt på radarskærm, at 
deres hastighed kan være 28.000 km i timen), og 
de her lyser blåhvidt, hvad vil der så ske, hvis de¬ 
res hastighed blev endnu højere? Det ville betyde, 
at lyset ville komme op på en bølgelængde, der ville 
"re så lille, at den ikke var mulig at opfange på 
K;jets nethinde, og det ville igen medføre, at taller¬ 
kenen blev usynlig. Dette har man også eksempler 
på, blandt andet under sidste krig, hvor en flådeaf¬ 
deling lå ud for Okinawa. Her opfangede man på 
radarskærmene, hvad man antog for at være en 
.idtlig flyverafdeling, som fløj uhyggelig hurtigt, 
men da man sendte maskiner op fra to hangarskibe, 
var det ikke muligt at få øje på en eneste fjendtlig 
flyvær endsige flyvende objekt. Ej heller mandska¬ 
bet ved kanonerne på skibene så noget som helst, 
medens man på radarskærmene tydeligt kunne se, at 
luftflåden ændrede formation og overfløj den lille 
flotille, som altså ved denne lejlighed slap for vi¬ 
dere tiltale! 

Også i England har man haft observationer af lign. 
art, så helt ukendt er fænomenet altså ikke. Ved et 


tilfælde i England blev radarmateriellet nøje under¬ 
søgt af eksperter, men det var ikke muligt at finde 
den mindste fejl. Det turde således være udelukket, 
at det skulle være de såkaldte „engle“, som af og 
til kan iagttages på radarskærm, og som skyldes visse 
atmosfæriske forhold. Da den pågældende episode 
oven i købet gentog sig tre dage i træk og på sam¬ 
me tidspunkt, er der for os kun een mulig forklaring. 



Med dette apparat kan De høre, når flyvende tallerkener er i 
nærheden af Deres opholdssted. - Men De skal ikke blive sid¬ 
dende og overveje i lænestolen, om De nu skal gå ud for at 
se efter tallerkenrækken. Det skal ske pr. omgående, hvis De 
vil gøre Dem håb om at få et kig af en tallerken. Og endda 
kan det sommetider svipse. Det er magnetismen i tallerkenerne, 
der påvirker dette apparat, regner man med. 

I flere tilfælde er der meget, der tyder på, at 
væsenerne i rumskibene er i stand til både at forstå 
vore sprog og at aflytte og afbryde radioforbindelse. 
Dette skete engang for en flyvemaskine, der var på 
vej til Honololu. Besætningen så en flyvende taller¬ 
ken, der fulgte dem i nogen afstand, og over radioen 
gav de flyvepladsen besked om, hvad de så. Da de 
landede, fik de at vide, at der ikke var kommet no¬ 
gen radiomelding på det af besætningen angivne 
tidspunkt, men da radioen havde været i brug ved 
landingen, havde afbrydelsen kun varet i det tids¬ 
rum, hvor tallerkenen havde været i nærheden af 
maskinen. 

I andre tilfælde er det set, at tallerkener er for¬ 
svundet fra et område, når man har tilkaldt jagere 
til undersøgelse af fænomenerne. Når de tilkaldte 
jagere over radioen meddelte, at de på grund af 
brændstofmangel måtte vende tilbage til basen, 
vendte UFO’erne tilbage. Mange mennesker kvier 

sig ved at tro, at de forstår vore sprog, men når vi 
tager i betragtning, at den amerikanske sprogforsker, 
professor Joshua Whatmough fra Harvard-universi- 
tetet, for kort tid siden meddelte, at han havde op¬ 
fundet en elektronisk maskine, der var i stand til 
at oversætte et sprog til et hvilket som helst andet, 
er det vel ikke usandsynligt, at rumvæsernene med 
deres udviklede tekniske snille skulle være i stand til 
noget lignende. 

Da man som bekendt går ud fra, at de flyvende 
tallerkener drives bl. a. ved hjælp af de magnetiske 
kraftlinier, har man konstrueret et apparat, der yder¬ 
liger beviser denne fremdriftsmulighed. I den så¬ 
kaldte tallerken-detector bruger man nemlig en kom¬ 
pasnål, som vil give udslag, såfremt en flyvende tal¬ 
lerken er i nærheden, idet den da vil bringe forstyr¬ 
relse i kraftlinierne og derved få kompasnålen til at 
gøre et udsving. Når kompasnålen ved selv det 
mindste udslag slutter et elektrisk kredsløb, hvori 
er indføjet et ringeapparat, vil dette ringeapparat 
kime, når kompasnålen slår ud. Et billede af en så¬ 
dan detector er vist her på siden, og som De ser, 
er den uhyre let at fremstille selv, og De bliver så¬ 
ledes i stand til selv at få syn for sagen. Det ene¬ 
ste, der til tegningen er at tilføje, er, at øskenen, 
hvorigennem kompasnålens spids stikker, skal have 
en indvendig diameter på 3/l6 tomme. Selvfølgelig 
må intet andet end kompasnålen være af jern, og 
således kan den pinol, hvorpå kompasnålen hviler, 
eksempelvis være en til formålet tilslebet messing¬ 
skrue. 

I Svendborg skete det således fornylig, at et ægte¬ 
par, hos hvem en detector var opstillet, så en fly¬ 
vende tallerken, da detectoren ringede. Dette er dog 
ikke det eneste tilfælde af observation i forbindelse 
med detectorens kimen, men vi må tilføje, at nåi 
detectoren kun giver et klemt fra sig, vil det i de 
fleste tilfælde være umuligt at se den genstand, der 
har været årsag til klemtet, da man nemlig må an¬ 
tage, at den så enten er faret meget hurtigt forbi 
eller også har været meget langt borte. 

Ser vi de mange rapporter igennem, der i tidens 
løb er indløbet, vil man være i stand til at inddele 
tallerkenerne i flere grupper. For det første er der 
de små flade, der ofte minder om en diskos. Disse 
tallerkener varierer i størrelse fra cirka 10 tommer 
til cirka 10 meter, og man mener, at de kun inde¬ 
holder instrumenter til undersøgelse af alle mulige 


forhold her på jorden, eller muligvis lignende in¬ 
strumentindhold som i en sputnik. Den næste type 
en noget større, idet tallerkenerne her varierer i 
størrelser fra 20 t. 80 meter og med en højde på 4 
t. 8 m. Disse mener man indeholder levende væsener 
alene af den grund, at der ofte er set koøjer på dem, 
og fordi flere observatører har meddelt, at de har 
set skikkelser i dem. Den sidste kategori er vel no’ 
den mest interessante alene af den grund, at de rum¬ 
skibe, der omfattes af denne, er langt de største. De 
kan være fra ca. 500 m og op til flere kilometer i 
længden. De er altid cigar- eller torpedoformede, og 
man har en velbegrundet mistanke om, at de er mo¬ 
derskibe til tallerkenerne. Begrundelsen herfor 
følgende: Det er ofte set, at når en sådan flyvende 
cigar viser sig, ser det ud, som om een eller flere 
tallerkener bliver ind- eller udladt fra den, og det 
er f. eks. set af en kendt dame her på Sydfyn. Nogle 
af disse cigarformede kæmpe-rumskibe er set fare 
ned i og op fra vandet og har givet mange søfolk en 
alvorlig forskrækkelse på grund af den mægtige flod¬ 
bølge, de frembragte. Det er jo klart, at når de er 
i stand til at bevæge sig igennem det luftsomme 
rum, må deres konstruktion være af en sådan be¬ 
skaffenhed, at de også kan tåle ophold under van¬ 
det. Foruden de her nævnte kategorier er der dog 
også set tallerkener af helt andre typer, og vi kan 
her nævne, at en repræsentant fra Svendborg, en 
købmand fra Gesten ved Kolding og en ung nord¬ 
fynsk pige har set en tallerken, der mindede om en 
kabine-scooter, blot var den mere strømlinet og na¬ 
turligvis uden hjul. 

Der er flere mennesker, der hævder at have 
rumskibe, men da vi ikke med sikkerhed ved, om 
de væsener, der findes i dem, er venligt- eller fjendt¬ 
ligsindede, selvom de i de fleste angivne tilfælde 
har vist sig at være venligtsindede, vil vi ikke til¬ 
råde, at man nærmer sig en flyvende tallerken, h 
man er så heldig at være tilstede ved en sådans lan¬ 
ding. Når man nemlig anerkender, at de er her, er 
det jo rent logisk en følge heraf, at de også vil 
lande for at være i stand til at kunne undersøge de 
forhold, der bevirker, at de er her. Derfor: Ser De 
en landet tallerken, så iagttag, hvad der sker, men 
lad være med at gå derhen og røre ved den. 

Da vi er meget interesseret i at få samlet så mange 
rapporter som overhovedet muligt fra Fyn, beder vi 
Dem, såfremt De ser noget, der kan pege hen på. 

at det er en flyvende tallerken og ikke en meteor 
eller andre „naturlige** fænomener, om at sætte Dem 
i forbindelse enten med telefon Hesselager 120 eller 
Hesselager 364. Bor De på Sjælland eller i Jylland, 
bedes De ringe til henholdsvis Holte 259, lærer 
Kiørboe, og 4 17 08, kaptajnløjtnant H. C. Petersen, 
Vojens. 

(Telefonnumrene på Sydfyn tilhører henholdsvis 
overbetjent Nørskov, Hesselager, og lærer Poul Krog, 
Gudme). 

I løbet af et halvt årstid har vi til UFO-FYN fået 
indsamlet 35 rapporter, og sammenlagt for hele 
et er det ca. 200 rapporter om uidentificerede fly¬ 
vende objekter. Desværre er der mange mennesker, 
som har set noget, men som ikke tør eller vil for¬ 
tælle om deres oplevelser for ikke at risikere, at de 
folk, de fortæller om det, kun trækker på skulderen 
og sender dem et medlidende smil. Nu ved De nem¬ 
lig, at De ikke står ene, og at vi meget gerne vii 
høre om Deres oplevelse. 


Aabyhøj i november 1958. 

Bedes optaget i »UFO-nyt«. 

Selv i et spørgsmål om rumfart må det anses for 
god latin at stå med begge fødder fast plantet i 
gamle moder jords sikre overflade. Denne påstand 
er ikke fremsat for at blive anset for en vittig hund; 

— faktisk har den en yderst alvorlig baggrund. Det 
in ikke have undgået SUFOIs opmærksomhed, at 

uian i spiritistiske kredse er begyndt at vise en — 
ganske vist komplet misforstået — men ikke af den 
grund mindre påfaldende interesse for vort arbejde. 

— Det er med et mildt ord pinende galt! Konse¬ 
kvenserne er lette at få øje på; men uoverskuelige i 

res omfang. Vi må klart og utvetydigt tage af¬ 
stand fra enhver indgriben fra nævnte kant. Får den 
anskuelse, at vi accepterer disse kredses udlægning 
af problemet omkring de flyvende tallerkener, tag 
i den brede befolkning; så kan vi med det samme 
afskrive enhver mulighed for støtte fra nøgterne 
mennesker. Og det er jo dog i højeste grad den 
støtte vi arbejder på! Mister vi den smule forstå¬ 
else — som i sandhed, takket være almen latterlig¬ 
gørelse, er ringe i forvejen — så vil hele forsknin¬ 
gen gå i stå af sig selv. 


Jeg er et tolerant menneske, hvad sære afarter af 
trossamfund angår; og jeg har personligt lige så lidt 
imod spiritisme, som mod enhver anden form for 
sektdannelse. Intet ligger mig fjernere end at drage i 
felten mod en trosretning, men i dette tilfælde er det 
spiritismen, som generer en sag, der interesserer mig 
— og derigennem altså også generer mig personligt. 
Dette skal derfor opfattes som et forsvar — ikke som 
noget angreb! 

Vi kan ikke forhindre spiritistiske elementer i at 
opfatte rumskibene på deres måde, — og bør for¬ 
resten heller ikke forsøge på det. Men vi må på alle 
måder gøre befolkningen forståelig, at vi arbejder 
på et mere fornuftbetonet plan. 

Men lad mig med det samme komme til min reelle 
baggrund for dette indlæg: — Et møde i en spiri¬ 
tistisk kirke, hvor aftenens eneste emne var de fly¬ 
vende tallerkener! Der var i forvejen annonceret 
kraftigt i den lokale presse, og af let forståelige 
grunde overværede jeg mødet. Det tør antydes, at 
det var noget i retning af en oplevelse! Man havde 
indforskrevet en taler, som ganske vist i hovedsagen 
holdt sig til højtlæsning af forskellige bøger om 
emnet, idet han flittigt favoriserede Frank Scully. 
Ind imellem tilføjede taleren spredte betragtninger 
af egen tilvirkning. Disse var langt fra kedelige, 
men kan med føje betegnes som meget svagt under¬ 
byggede. I sig selv er dette, at holde en tale over 
emnet „flyvende tallerkener** for en spiritistisk me¬ 
nighed, en hovedløs gerning. Det burde ethvert for¬ 
nuftigt menneske kunne indse. Men dertil kom det 
uheldige, at annoncerne selvsagt havde lokket en hel 
del uskyldige ofre gennem tælleapparaterne. Jeg vil 
løseligt anslå, at omkring en trediedel af de frem¬ 
mødte var ikke-spiritister. Til gengæld vil jeg meget 
nødigt anslå, hvad disse mennesker mente om vort 
arbejde, da de med undrende blikke traskede hjem 
til aftenkaffen for at tygge på deres nyerhvervede 
viden om Frelserens himmelflåde, der lystigt svæ¬ 
vede omkring i rummet, for at afvente det tidspunkt, 
da menneskeheden er moden til den evige fred. 
Denne udlægning må ikke opfattes som et blasfe¬ 
misk anslag fra min side. Det er kun, i sin direkte 
form, hvad man fik oplyst. Og var man i tvivl, 
kunne man — med beredvillig hjælp af et medie — 
blive overbevist herom. Lad mig lige for en ordens 
skyld indskyde, at mediet ikke var tilstede; jeg fik 
oplysningen som svar på en forespørgsel. Da jeg 

senere høfligt antydede, at det var tvivlsomt om 
Jesus virkelig var øverstbefalende over bemeldte 
rumflåde — Jesus spiller nemlig en lidt anden rolle 
i min religion — blev både jeg og taleren afbrudt 
af en kvinde. Jeg tror såmænd, at hun var både et 
godt og et rart menneske; men hun fremsatte i 
hvert fald en påstand, der vistnok stod helt uden 
konkurrence fra talerens sensationelle oplysninger, 
der — i det mindste for en tid — blev stillet helt 
i skyggen. Det viste sig nemlig, at omtalte dame 
kunne modgå min vantro dermed, at Jesus selv 
daglig vandrede ture ved hendes side, og ved disse 
lejligheder havde betroet hende visse ting sagen 
vedrørende! Nu ved jeg meget vel, at damen ikke 
havde begrebet et muk af det hele — og at det på en 
måde var synd for menigheden, at episoden opstod. 
Jeg har indtrykket af, at det var for stærkt, selv 
for den spiritistiske menighed. 

Når jeg alligevel bruger eksemplet, så er det kun 
for at vise, hvor forfærdelig en gang biksemad disse 
kredse laver til os. Man må vel give mig ret i, at 
det er mere end ærgerligt. Hvis det lykkes at afholde 
blot et begrænset antal møder af den art — uden 
indgriben fra vor side — så vil enhver, der arbejder 
med sagen, meget snart blive anset for komplet og 
uheldbredelig tåbe. 

Jeg ville meget nødigt forsøge at tage en rapport 
fra et menneske, der har oplevet tallerken-proble¬ 
met fra den synsvinkel. 

Det er givet, at hemmeligheden bag de flyvende 
tallerkeners tilstedeværelse i luftrummet omkring 
vor klode indeholder en mængde problemer som vi, 
med vor viden, er ude af stand til at fatte. Det er 
hævet over enhver tvivl, at vore rumbrødre — jeg 
synes det er et smukt ord — er i stand til at udføre 
ting, der for os umiddelbart må forekomme som 
trolddom. Men det er en tændstik også for en busk¬ 
mand. Det er kun et spørgsmål om indsigt og ud¬ 
vikling. — Så hvorfor gøre det mere indviklet og 
mystisk end strengt nødvendigt. Jeg har i tiden læst 
en del behjertede forsøg på at forklare tallerkener- 
nes oprindelse og beskaffenhed, og det er påfalden¬ 
de, så ivrige man er efter at sikre sig, at nøgterne 
menneske er tvungne til at tage afstand fra proble¬ 
met. Sidst læste jeg en artikel i „Psykisk forum“, 
hvor forfatteren var himmelhenrykt over at have 
fundet stof til eftertanke i, at to forskellige skriben¬ 
ter med års mellemrum havde beskrevet et mystisk 


folk, og kaldt det henholdsvis Deva’er og Dero’er. 
Ja — det er jo et ejendommeligt samtræf, — for¬ 
udsat altså, at den ene ikke havde hørt om den an¬ 
den ! ! ! 

Men altså igen et af disse fremskridtsvenlige for¬ 
søg, hvor forstandige mennesker griber sig til hove¬ 
det og siger: — „Hvad er det dog for noget ren¬ 
dyrket pip, disse mennesker beskæftiger sig med? 

Vel har vore rumbrødres tekniske og åndelige ud¬ 
vikling nået et stade, som rækker ud over det vove 
hjerner kan fatte; men de besidder ingen hemme¬ 
ligheder som vi, eller vore efterkommere, ikke vil 
kunne lære selv at udføre. Det gælder såvel i tek¬ 
nisk som i åndelig henseende. Det burde væi 
sund, logisk tænkning for enhver. Lad så gå, at 
enkelte vil blande reinkarnationsteorien ind i sagen. 
Det er et spørgsmål om tro eller ikke tro i forbin¬ 
delse med en tanke, der — trods alt — kan påvi¬ 
ses svage konturer af noget der ligner bevisførelse 
for. Men enhver anden form for forsøg på at gøre 
problemet mere indviklet, end det er ifølge sagens 
natur, bør afvises. Vi er nøgterne mennesker, der 
arbejder med en sag, der efter vor overbevisning 
vil blive af største betydning for vor fremtid! Vi er 
ikke overskruede fantaster! Lad os slå det fast! 

Med hilsen til alle grupper 
LOCKHART 
SUFOI - AABYHØJ 


Problemet: 

De flyvende tallerkener 

Af Paul Hausle, Ziirich. 

I de sidste 10 år har de flyvende tallerkener som 
et efterkrigsfænomen beskæftiget verden. Selv om 
aviserne ofte er tavse, er problemet ikke blot stadig 
aktuelt, men er tværtimod kommet ind i en afgø¬ 
rende fase. 

I 1947 havde privatflyveren Kenneth Arnold, da 
han fløj forbi Mount Rainer (Washington) for før¬ 
ste gang skildret et møde med fænomenet „flyvende 
skiver“ kaldet UFO’s. Siden da er over 40.000 så¬ 
danne observationer officielt registreret og en vok¬ 
sende litteratur benyttes i alle kulturlande som grund¬ 
lag for oprettede studiekredse. Selvom det brasilian¬ 
ske luftvåben officielt har anerkendt eksistensen af 
ikke-jordiske flyvende objekter (rumskibe), så synes 
ikke blot for USA dr. Stalters udtalelse stadig at have 

gyldighed. Han udtalte: „Sandheden må på grund ai 
højere statsinteresser ikke siges“. Af denne grund 
må verdens folk oplyses herom og psykologisk for¬ 
beredes. Derfor har Leslie/Adamskis bog: Flyvende 
tallerkener er landet (De unges forlag, 1955) vel 
været den største anstødssten. Senere har Adamski 
udgivet endnu en bog: „Inside The Space Ships“ 
^tysk udgave: „Im Innern der Raumschiffe“ — end- 
-iU ikke oversat til dansk). I bogen skildrer han sine 
oplevelser med planetarmennesker i deres rumskibe. 
Disse oplevelser fører direkte til Ufologien, fordi 
det tjener til at forandre vor verdensanskuelse og 
derigennem give os forståelse for og forberede os 
i de kommende begivenheder. I dag er det fotogra¬ 
fiske materiale så overvældende, at kun ondsindet 
forudindtagethed kan afvise den kendsgerning, at 
ikke-jordiske rumskibe (UFO’s) ofte viser sig i vor 
atmosfære i hele formationer (indtil 144 på én 
gang), indsamler oplysninger om jorden og endog 
af og til lander, at de styres af intelligente væsener 
og forfølger et bestemt mål. At erkende dette mål og 
evt. at hjælpe til at nå dette mål eller finde egnede 
midler hertil — det er Ufologiens mening og be¬ 
tydning, d.v.s. studiekredsene, som nu er dannet i 
alle kulturlande. En forudsætning for en objektiv, 
ikke forudindtaget, saglig bedømmelse af de dermed 
forbundne fænomener er en viden om visse grund¬ 
elementer i vor jordiske viden, som vi så — fore¬ 
løbig hypotetisk — kan forsøge at udbygge med, 
hvad vi allerede har erfaret „fra den anden side“. 

Vi må kende vort verdensbilledets historie, så- 
•‘^des som det har udviklet sig til i dag: Vor old- 
*s verdensanskuelse kunne kun forestille sig jorden 
som en skive — bogstavelig talt overdækket med et 
himmeltelt — hvorover solen dagligt gik, hver aften 
gik ned, for den næste morgen påny at vandre hen 
over himlen med den tildelte opgave, at oplyse og 
^arme jordskiven. Først Columbus’s opdagelse af 
nmerika afslørede den kendsgerning, at jorden var 
en kugle, som man kunne rejse om, uden at falde 
ud i luften, når man kom om på undersiden, hvor 
man „stod på hovedet“. Men der gik endnu mange 
år, inden tyngdeloven fik almen gyldighed. Stadig 
mente man, at jordkuglen var midtpunktet og den 
tro, at solen dagligt vandrede rundt om jorden, var så 
øjensynlig, at Galilei, som havde fundet ud af, at 
det var jorden, der vandrede omkring solen, måtte 
afsværge denne kendsgerning. 


Men sandheden banede sig dog vej. Jorden blev 
solens satellit. Hvilken forandring! 

Indtil i dag har mennesket bildt sig ind, at kun 
denne lille jord — dette støvgran i verdensaltet — 
var beboet af levende væsener, mennesket, som endda 
var „Kronen på skaberens værk“. Forlængst har 
vore astronomer bevist, at der eksisterer utallige og 
meget større sole end solen i vort eget solsystem, 
men at disse sole skulle tjene liv på en anden klode, 
var højst en „spekulation i mystik“. Og nu kommer 
den moderne Columbus. Netop, hvor mennesket 
har indrettet sig på at tage månen i besiddelse, 
netop, hvor man allerede kan „købe jord på månen*' 
og netop hvor indtegningslister til den første tur ti! 
månen lægges frem i New York, kommer som et 
lyn fra klar himmel de flyvende skiver, ikke som 
robotter, ikke som hemmelige våben fra en jordisk 
magt, men som budskaber fra andre planeter, be¬ 
mandet med levende væsner af kød og blod — i 
hvert fald skabt efter Guds billede — altså med 
menneskeansigter, „kortlægger** jorden, lander på 
visse steder, skaber undertiden kontakt med jord¬ 
mennesker, slutter venskab med enkelte, gør sig 
først forståelige med tegn, dernæst på vore sprog, 
som de lærer sig eller gennem tankeoverføring (te¬ 
lepati). Det er mere end Galilei og Columbus til¬ 
sammen, det er mere end et sundt tænkende men¬ 
neske på én gang kan fatte. Hvis en neger for før¬ 
ste gang hører radio eller ser fjernsyn, så forstår vi 
hans reaktion, men når et „dannet moderne menne¬ 
ske*' fortæller, at han med sine egne øjne har set et 
ikke-jordisk fly, at et fotografiapparat ikke lyver, at 
han har talt med sådanne ikke-jordiske mennesker, 
gjort sig forståelig overfor dem, at han har fløjet 
med dem i deres vidunderskibe, ja, så synker man 
øjeblikkelig ned under en negers åndelige niveau og 
er moden for enhver anstalt, hvor de andre „tos¬ 
sede** bor. 

Og dog må vi gå denne vej. Det synes i øjeblikket 
at være den eneste farbare vej ud af den blindgade, 
som verden befinder sig i. 

Professor Hans Fischer, rektor ved Ziirich univer¬ 
sitet, holdt en tale den 24. april 1957 (NZZ fra 
4.-5. maj 1957), hvor han bl. a. sagde: „F/ lever i 
fortiden, hvis forgængelighed er os bekendt. Vi 
lever i stadig angst, fordi vi hverken kan stile mod 
fremtidige store mål eller føle os sikre i en funda¬ 
mental, men villedt tro. Vi står foran kaos, foran 

tomheden. De menneskelige sjæle stivner i stråle¬ 
varmen fra atombomben — vi er dømt. Er sådanne 
spådomme ikke egnede til at gøre os modtagelige 
for nye muligheder. 

Det synes som om mange, der er kommet ind i 
UFO,s indflydelsesafære, af angst for atomdød/atom¬ 
krig prøver på at løbe bort og med en ny og åben¬ 
bar vellyst skuer ind i en ny verden. Er det end 
drømme, så vil de dog foreholde enhver, det mørke 
endeligt, der venter os. 

Ganske vist forstyrrer disse ikke-jordiske besøg 
på jorden først og fremmest visse meninger eller 
forestillinger om „Herrens genkomst“. 

Den moderne Parsifal (keltisk sagnhelt) er også 
blevet motoriseret efter alle kunstens regler — lyd¬ 
løs, giftfri og ufarlig. Når vi så erfarer, at dette kun 
er forløberen, dette, hvad der endnu forestår os, ja, 
så viger skyggerne igen. At forstå ajt, hvad 10 års 
UFO har bragt vor jord, er allerede nu egnet til at 
bringe liv i vor faldefærdige verdensanskuelse, som 
er på vej til at føre os til en atomdøds bitre ende. 

Så bliver Ufologiens højdepunkt konstatering af, 
at mange „går ligeud “ og styrer mod den selvvalgte 
bitre ende, mens andre begavede og vise ryster sko¬ 
lens lærdom af sig, ringeagter dogmer og læresæt¬ 
ninger, uden at se sig tilbage — og dog ser en ny 
verden for sig. Hvad hidtil kun kunne opleves iii- 
terkontinentalt — se nye mennesker og nye lande 
— det kan nu opleves interplanetarisk: Liv på an¬ 
dre stjerner med skabninger som DU, kontakt og 
venskab ikke mere blot oversøisk, men nu univer¬ 
selt med planetarier på Venus og Jupiter, på Mer¬ 
kur og Mars. En port er blevet lukket op — netop 
som man ville smække den i. Skal vi ikke med 
magt lede „de blinde“ ud i det fri? 


INSIDE THE SPACE-SHIP 

af G. Adamski 

(Oversat fra UFO-Nachrichten) 

Fortsat 

Da jeg sad og tænkte over alle disse ting, sagde 
saturnianeren mildt: „Du er ikke den eneste eller 
første mand på denne planet, som vi har talt med. 
Der er mange andre, — som lever i forskellige egne 
af jorden, — vi kommer til. Nogle som har vovet 
at tale om deres oplevelser til andre, er blevet for¬ 


fulgt derfor. Nogle endda til det I kalder døden. 
Derfor har mange ikke fortalt noget, men forblevet 
tavse. Dog, når bogen du arbejder på, bliver offent¬ 
liggjort, — oplevelsen med vor bror, fra planeten 
I kalder Venus, — vil mange blive opmuntret til at 
skrive til dig, om deres oplevelser og kontakt“. Ef¬ 
ter at „Flying Saucers have Landed“ var blevet ud¬ 
givet, blev den forudsigelse bekræftet over al måd^ 

Jeg følte ikke blot en nær fortrolighed med dissc 
nye venner, men havde en overvældende følelse af, 
at vi ikke var fremmede for hinanden. Jeg havde 
også en dyb tro på, at disse mænd kunne besvare 
alle spørgsmål, som plagede vor jord. 

Endog at udføre bedrifter umulige for jordme 
nesker, hvis de skønnede det var nødvendigt og i 
overensstemmelse med opgaven de var kommet for 
at udføre. 

Vi kørte ad de lige hovedveje i lang tid, mulig¬ 
vis i cirka halvanden time. Jeg anede stadig ikke i 
hvilken retning vi kørte, dog jeg havde en fornem¬ 
melse af, at vi nærmede os ørkenområdet. Det var 
for mørkt til at skelne enkeltheder i omgivelserne. 
Jeg fortsatte med at spekulere over alt det de havde 
fortalt mig, og, som jeg har sagt før, det var kun 
lidt vi talte sammen. 

Jeg blev revet ud af mine selvbetragtninger, da 
vi pludselig drejede fra den lige hovedvej, ind på en 
ujævn smal bakket vej. Martianeren sagde: „Vi har 
en overraskelse til dig“. 

På denne vej, som vi fulgte et kvarters tid, mødte 
vi ingen andre biler. Da, med stigende ophidselse, 
så jeg på afstand et blødt hvidt glødende lys, fra 
genstand på jorden. Vi standsede cirka 50 fod , 
den. Jeg vil anslå den til at være cirka femten eller 
tyve fod i højden, og den havde en slående lighed 
med den tallerken, jeg så ved mit første møde, tre 
måneder tidligere. 

Da bilen stoppede, så jeg en mand stå ved 
glødende fartøj. Efter vi var steget ud af bilen, 
råbte mine ledsagere en hilsen. Det så ud til, at 
manden ved fartøjet var ved at arbejde med et eller 
andet, eller reparere noget vedrørende fartøjet. Vi 
tre gik hen imod ham, — og til min store glæde 
og overraskelse, så jeg, at det var manden fra mit 
første møde, tre måneder tidligere, — manden fra 
Venus. 

Han var klædt i det samme skidragt-lignende 
flyvertøj, som han havde båret ved det første møde. 

Dette sæt var blot lysebrunt og havde orange stri¬ 
ber foroven og om håndleddene. 

Hans strålende smil, gjorde det klart for mig, at 
han delte min glæde over dette gensyn. Efter at hil¬ 
sener var udvekslet, sagde han: „Da vi landede 
skete der et mindre uheld med skibet, som jeg nu 
har udbedret, medens jeg har ventet på jeres an- 
3mst.“ 

Jeg betragtede ham nysgerrigt, medens han tømte 
indholdet fra en lille beholder ud i sandet. „Jeg var 
netop færdig med installationen, da I kørte op.“ 

Det slog mig pludseligt, at han talte engelsk, med 
’'un en anelse accent, hvorimod han ved vor første 
*iøde, næsten var ude af stand til at gøre sig for¬ 
ståelig på sproget overhovedet. Jeg håbede, han ville 
give en forklaring på dette, men da han ikke kom 
med nogen nærmere forklaring, ville jeg ikke spørge 
ham. 

I stedet bøjede jeg mig ned, og rørte ved det han 
havde hældt ud af beholderen, det viste sig at være 
en smule smeltet metal. Endnu varmt. Det var dog 
ikke for varmt til at røre ved, — så jeg pakkede 
det omhyggeligt ind i mit lommetørklæde, og an¬ 
bragte det sikkert i min inderlomme. Jeg gemmer 
stadig denne smule metal. 

Skønt mine venner lo af mig, medens jeg gjorde 
alt dette, var der ikke spor latterliggørelse i deres 
lystighed. Venusianeren spurgte, endskønt han på 
forhånd måtte have kendt svaret: „Hvorfor vil du 
gemme dette“? 

Jeg forklarede, at jeg håbede at kunne bevise rig- 

•heden af deres besøg, ved at fremvise dette me- 
ral. Hvordan folk altid forlangte, hvad de kaldte, 
konkret bevis, som sikkerhed for, at det hele ikke 
var noget, jeg selv havde lavet, da jeg fortalte om 
mit første møde med ham. 

• Stadig smilende svarede han: „Ja, og I er en race 
souvenir jægere, — er I ikke! Imidlertid vil du 
finde, at denne sammensmeltning indeholder de sam¬ 
me metaller, som findes her på jorden, fordi det 
metal, der findes på de forskellige planeter, i hoved¬ 
sagen er det samme.“ 

Her, tror jeg, er der en god lejlighed til at sige 
til mine læsere, at ingen navne, som vi kender dem 
— blev givet mig på nogen af de mennesker, jeg 
mødte fra de andre planeter. Forklaringen og grun¬ 
den på dette blev givet mig, men kan ikke fuld¬ 
stændig gengives her. For fuldstændighedens skyld 


anfører jeg, at der ikke er noget mystisk forbundet 
dermed, men det er en fuldstændig anden opfattelse 
af navne, som vi bruger. 

Selv om denne situation ikke skabte nogen van¬ 
skelighed eller kejtethed under mødet med disse 
mine nye venner, — erkender jeg, at det måske kan 
volde læseren nogen besvær, især i sidste del af 
denne bog, efterhånden som antallet af kontakter 
stiger. Derfor, eftersom vi i denne verden er afhæn¬ 
gig af hinandens navne, skal jeg give dem. 

Imidlertid, ønsker jeg at slå fast, at navnene jeg 
præsenterer dem under IKKE er deres korrekte navne, 
jeg ønsker yderligere at sige, jeg har mine egne gode 
grunde til at vælge dem, som jeg gør, og at det ikke 
er uden mening i relation til dem, som vil bære 
dem, gennem disse sider. 

The Martian vil jeg kalde FIRKON. The Satur- 
nian er RAMU. Mit navn til Venusianeren skal væ¬ 
re ORTHON. 

Kort efter at vi var ankommet, vendte Orthon sig 
om, entrede skibet og gjorde tegn til mig, at jeg 
skulle følge ham. Firkon og Ramu fulgte umiddel¬ 
bart efter. Som jeg før har fortalt hvilede fartøjet på 
jorden og kun et lille trin op var nødvendigt for at 
komme ind. 

Allerede før vi kom til det ventende fartøj, må jeg 
have forestillet mig noget i denne retning, nu da jeg 
virkelig var ombord, kan jeg slet ikke beskrive min 
glæde. Da jeg kastede det første hurtige blik rundt, 
spekulerede jeg på, om deres hensigt kun var at vise 
mig, hvorledes et af deres fartøjer så ud indvendigt, 
eller — som jeg håbede inderligt — måske virkelig 
ville tage mig med på en rejse gennem rummet . . ? 

Vi gik direkte ind i den eneste kabine, gennem en 
dør, høj nok til, at den høje Saturnianer Ramu, kun¬ 
ne komme ind uden at bøje sig. Da han, som den 
sidste, trådte ind i kabinen, og hans fod berørte ka¬ 
binens gulv, gled døren lydløst i. Jeg blev opmærk¬ 
som på en meget svag summen, som tilsyneladende 
kom fra en svær spole, som viste sig at være ind¬ 
bygget i loftet, i toppen af den cirkelrunde væg. I 
samme øjeblik denne summen startede, begyndte 
spolen at gløde lysende rød, men udstrålede ingen 
hede. Jeg erindrede, at jeg havde bemærket netop 
sådan en lysende spole på fartøjet, under min første 
kontakt. Men ved denne lejlighed havde den lyst 
med forskellige kulører. Rødt, blåt og grønt — me¬ 
get lig en prisme i sollyset. 




16 


UFO-NYT 


Jeg vidste næppe, hvor jeg skulle se hen først. Jeg 
beundrede påny den utrolige måde, de var istand til 
at sætte ting sammen på, så sammenføjningerne var 
usynlige. Ligesom jeg var ude af stand til at finde 
noget mærke af en indgangsdør, på fartøjet ved mit 
første møde, — var det umuligt at se, hvor døren, 
der var gledet i bag os, havde været. Kun den solide 
væg hele vejen rundt. 

Alle ting skete tilsyneladende samtidigt med at dø¬ 
ren blev lukket, den bløde summen, som en bisværm, 
spolen som glødede deroppe og lyset som steg i 
styrke inden i fartøjet. 

Alt som skete, var så interessant, at jeg måtte 
tage et fast tag i mig selv, for ikke at koncentrere 
mig om een enkelt ting. Jeg ønskede at forklare dette 
skib, med viden til at kunne give en klar fremstil¬ 
ling og forklaring på alt hvad jeg så. 

Jeg anslog kabinens diameter til at være tilnær¬ 
melsesvis 18 fod. En pille, omkring to fod tyk, gik 
fra gulvets midte til øverst i kuplen. Senere blev 
jeg fortalt, at dette var skibets magnetiske pol, ved 
hjælp af denne kunne de udtrække naturens kræfter, 
til skibets fremdrift, men de forklarede ikke hvor¬ 
ledes dette kunne lade sig gøre. 

„Pillens top“, begyndte Firkon forklaringen, „er 
normalt positiv, medens det nederste, som du be¬ 
mærker går ned gennem gulvet, er negativ. Men om 
nødvendigt, kan disse poler vendes, blot ved at tryk¬ 
ke på en knap.“ 

Jeg bemærkede, at godt seks fod af den midterste 
gulvplads, var optaget af en klar rund linse, gen¬ 
nem hvilken den magnetiske pol var anbragt. På 
modsatte side af denne vældige linse, tæt til kanten, 
var to små, men komfortable, bænke anbragt, føl¬ 
gende omkredsen. Jeg blev opfordret til at sætte mig 
på den ene af disse, Firkon satte sig ved siden af mig, 
for at forklare, hvad der foregik. Ramu tog plads på 
den modsatte anbragte bænk, medens Orthon gik til 
kontrol-panelet. Dette var anbragt på væggen mel¬ 
lem de to bænke, i modsat side af døren, (som nu 
var usynlig), og igennem hvilken vi havde entret 
skibet. 

Da vi havde taget plads, gled en lille bøjet sik¬ 
kerhedskæde, eller bom, rundt om vore midjer. Den¬ 
ne bom var lavet af, (eller blot dækket med), en 
slags blødt gummiagtigt materiale. Tilsyneladende en 
simpel sikkerhedsforanstaltning, for ikke at miste 
balancen eller falde forover. 


Firkon forklarede, sommetider sker det ikke altid 
så blødt, når et skib slipper forbindelsen med jorden. 
Selvom dette ikke sker så ofte, så tager vi altid for¬ 
holdsregler der imod. Han smilede og tilføjede: 
„Det samme princip, for sikkerhedsbælter i jeres 
egne flyvemaskiner**. 

Det var stadig svært at fatte, at noget så vidun¬ 
derligt var gået i opfyldelse for mig. Siden mit fø 
ste møde med venusianeren, havde jeg haft en ube¬ 
skrivelig følelse af tomhed. Da jeg stod tilbage, efter 
han havde forladt mig, var jeg i en forfærdelig vild¬ 
rede, og jeg længtes efter at kunne gå med ham. Jeg 
havde drømt og længtes efter, at et sådant privilegiu' 
måtte blive mig til del. Nu da det virkelig så ud tii, 
at vi var ved at forberede en rejse i rummet, kunne 
jeg næppe rumme så megen glæde. Igen og igen 
mindede jeg mig selv om, at jeg måtte fæste i hu¬ 
kommelsen, alt hvad jeg ville få at se og lære, så 
jeg kunne give mine oplevelser videre og dele dem 
med andre. 

„Skibet,** fortsatte Firkon, „er bygget til to mands 
besætning, eller højest tre. I en kritisk situation, kan 
skibet dog transportere mange flere sikkert gennem 
rummet. — Selv om dette ikke ofte er nødvendigt!'* 

Han forklarede ikke nærmere hvori denne „kriti¬ 
ske situation** kunne bestå. Måske mente han, und¬ 
sætning til et andet rumskib, hvis dette skulle komme 
i vanskeligheder. 

Så imponeret var jeg, ^f disse førstehåndsind¬ 
tryk af deres forbløffende videnskabelige resultater, 
og deres videnskabelige kunnen, at det vil være 
svært at danne sig et billede af nogen forklaring 
ler beskrivelse derpå. 

Jeg mindede mig selv på, at på trods af alt,, var 
de også MENNESKER, og ligemeget hvorlangt de 
end var foran os, måtte de stadig være underkastet 
fejltagelser og omskiftelser. 

Jeg vendte min opmærksomhed mod kurverne 
kortene som dækkede væggene omkring tre fod på 
begge sider af døren, (som jeg ikke kunne se nu), 
og som gik fra gulv til loft. Det var fortryllende, og 
aldeles forskelligt fra noget jeg nogensinde tidligere 
havde set. Jeg prøvede at gætte mig til deres formål. 

Der var ingen instrumenter med visere og tal, som 
vi er vant til, derimod „kontrollamper** som glimte¬ 
de med forskellige farver og styrke. På et bestemt 
kort bevægede kulørte linier sig hen over overfladen. 

Fortsættes. 




